ArchiCAD

Archicad je architektonický BIM CAD software skonštruovaný a vyvíjaný pre platformu Macintosh a Microsoft Windows. Je vyvíjaný Maďarskou spoločnosťou Graphisoft.    

Vývoj programu sa začal v roku 1982 pre originálny Apple Macintosh a stal sa populárnym programom pre túto platformu. Stal sa prvým CAD produktom, umožňujúcim 
kreslenie 2D aj 3D na osobných počítačoch. 

Dnes ho využíva viac ako 100,000 architektov na navrhovanie architektúry objektov, či interiérov.

Charakteristika 

Archicad umožňuje používateľovi pracovať s parametrickými objektmi, často nazývanými "smart objects". Týmto sa odlišoval od ostatných CAD programov vytvorených v osemdesiatych rokoch.

Produkt umožňuje vytvárať používateľom „virtuálne budovy“ pomocou virtuálnych štrukturálnych elementov ako sú steny, dosky, strechy, dvere, okná a nábytok.

Súčasťou programu je aj rozsiahla databáza objektov a dopredu na dizajnovaných prvkov. Objekty pre archicad s príponou GDL "Geometric Description Language" sa dajú aj voľne stiahnuť na internete, či zakúpiť. 

Archicad dovoľuje používateľovi pracovať súčasne v 2D aj 3D prostredí a volne ich medzi sebou prepínať.  2-dimenzionálne kresby môžu byť kedykoľvek exportované v podobe pôdorysov, pohľadov a rezov.

Akákoľvek zmena v 2D kresbe alebo v 3D modeli sa okamžite prenáša na všetky tieto časti kresby.
Dajú sa taktiež vytvárať 2D detaily.  Súčasťou programu Archicad je aj interne renderovacie zariadenie Lightworks. 

Je možné si zakúpiť aj mnoho užitočných add-on pod aplikácii, ktoré sú určené na rôzne podporné operácie počas projektovania stavby.  Výsledný projekt je možné exportovať napríklad do programov ako sú  Artlantis studio, alebo Maxon form, s ktorými sa dá dosiahnuť naozaj dobrý výsledok  v oblasti finálnej vizualizácie.

Najnovšia verzia (2008) je Archicad 12.

Platformy a druhy licencií 

Archicad je dostupný pre platformy Windows a Mac OS X. Komerčná, edukačná a plne funkčný 30-denný trial (BIM Experience kit) je možné nainštalovať z toho istého inštalačného balíka.

Typ licencie sa určuje počas samotnej inštalácie.

 Komerčná verzia je chránená licenčným hardwarovým kľúčom. Pokiaľ nie je zadaný Archicad prejde do režimu DEMO, kde nie sú dostupne funkcie Save, Copy, TeamWork.

 Edukačná verzia je prístupná len s registračným číslom, ktoré prideľuje spoločnosť Graphisoft. (je dostupná napríklad pre študentov architektúry, stavebnej fakulty...)

 Plne funkčný 30-dňový Trial (BIM Experience kit) je plne funkčná verzia s časovým obmedzením používania na 30 dní. Je možné ukladať, tlačiť alebo publikovať projekty.

História vývoja programu 

1987 - ArchiCAD 3.1
1991 - ArchiCAD 4.1
1993 - ArchiCAD 4.12
1994 - ArchiCAD 4.5
1995 - ArchiCAD 4.55
1996 - ArchiCAD 5.0
1997 - ArchiCAD 5.1
1998 - ArchiCAD 6.0
1999 - ArchiCAD 6.5
2001 - ArchiCAD 7.0
2002 - ArchiCAD 8
2003 - ArchiCAD 8.1
2004 - ArchiCAD 9
2006 - ArchiCAD 10
2007 - ArchiCAD 11
2008 - ArchiCAD 12
2009 - ArchiCAD 13
2010 - ArchiCAD 14

Zdroj

Pozri aj 
 Geometric Description Language
 CAD
 BIM

Externé odkazy 
 oficiálna stránka výrobcu

CAD softvér
Architektonický dizajn